**Model subiect – Concursul Național de Istorie ,,Nicolae Iorga”**

**Clasa a XI-a**

* **Timpul de lucru este de două ore.**
* **Ambele subiecte sunt obligatorii.**
* **Se acordă 10 puncte din oficiu, care se adaugă la Subiectul I.**

**SUBIECTUL I\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (40 de puncte)**

**Citiți, cu atenție, sursele de mai jos:**

1. „[...] În 1949, când am ajuns pentru prima dată la Moscova, orașul și provinciile erau copleșite de iconografia stalinistă: portretul în piatră, bronz sau carton era expuse peste tot, în case, pe străzi. Ca în orice societate religioasă fanatică, arta oficială – singura care supraviețuia – avea un mod fad de expresie, sugerând ceva maladiv. Stalin era mare. Fața sa, pe care nu se puteau vedea stigmatele timpului sau ale violenței era aceea a unui bunicuț șiret, ursuz, dar cu suflet bun, întinerit și machiat ca pentru un teatru de păpuși [...]. Portretul său exprima, de asemenea, momentele scurte de frumusețe, când a fost pătruns de o dragoste puternică și tiranică pentru [...] poziția pe care o ocupa și pentru țara sa. Era un Dumnezeu crud, de la care învățai că, dacă ești făcut să suferi, acest lucru este numai spre bunele tău“. (Ben Walsh, *Modern European History*, London, Hulton Educațional, 2996, p. 142, apud. Dumitrescu Doru, Manea Mihai, Popescu Mirela, *Culegere de surse istorice. Lumea modernă . Lumea contemporană*, Editura Nomina, vol 2, 2011).
2. „ [...] Art.1: Împăratul este simbolul Statului și al unității poporului; poziția sa decurge din voința poporului, din care rezidă puterea suverană [...].

Art. 4: Împăratul nu poate exercita funcțiunile prevăzute de Constituție în ceea ce privește reprezentarea Statului; el nu are puterea de a guverna [...].

Art. 9: Aspirând sincer la o societate bazată pe dreptate și ordine, poporul japonez renunță pentru totdeauna la război, drept suveran al națiunii, și la amenințarea sau la utilizarea forței ca mijloc pentru rezolvarea diferendelor internaționale.

Pentru a realiza obiectivul declarat în paragraful precedent, Japonia nu va întreține niciun fel de forțe militare terestre, maritime sau aeriene și niciun alt potențial de război. Nu i se va acorda niciodată Statutului dreptul de beligeranță.

Art. 67: Primul-ministru va fi desemnat de către membrii Dietei, printr-o rezoluție a sa [...].

Art. 76: Întreaga putere judiciară aparține Curții Supreme [...]. (*Sources of the Western Tradition*, ed. By Marvin Perry, vol II, *From the Renaissance to the Present*, Boston, Houghton Mifflin, 1965, p. 234, apud Dumitrescu Doru, Manea Mihai, Popescu Mirela, *Culegere de surse istorice. Lumea modernă . Lumea contemporană*, Editura Nomina, vol 2, 2011).

C „[...] Lumea s-a împărțit în două tabere; pe de-o parte tabăra imperialistă, antidemocratică care are ca scop esențial instaurarea și dominația imperialismului american pe plan mondial, și, pe de altă parte, tabăra antiimperialistă, democratică, al cărei scop constă în întărirea democrației și lichidarea resturilor fascismului.

În aceste condiții, partidele comuniste au ca datorie esențială aceea de a prelua în mâinile lor independența națională și suveranitatea propriei țări. Dacă partidele comuniste rămân ferme pe pozițiile lor, dacă nu se lasă influențate sau intimidate prin șantaj, dacă se comportă hotărât ca santinele ale democrației..., dacă sunt capabile ca în lupta împotriva tentativelor de aservire economică și politică să treacă în fruntea tuturor forțelor dispuse să apere cauza onoarei naționale și a independenței, niciun plan de aservire a Europei și a Asiei nu se va putea realiza [...]. (Intervenția lui Jdanov la reuniunea partidelor comuniste de la Szklarska-Poreba din 5 octombrie 1947, despre intensificarea confruntării ideologice în cadrul Războiului Rece, în „ĽHumanité“, 5 septembrie 1947, în Ľhistorie“, Nr. 209, Avril 1999, p. 31, apud. Dumitrescu Doru, Manea Mihai, Popescu Mirela, *Culegere de surse istorice. Lumea modernă . Lumea contemporană*, Editura Nomina, vol 2, 2011, p. 351).

**Pornind de la aceste surse istorice, răspundeți următorelor cerințe:**

**1.** Precizați un eveniment istoric din sursa **C**, menționând o cauză și o consecință ale acestuia, selectate din sursa **B**, respectiv **C**. **7 puncte**

**2.** Prezentați o practică politică totalitară precizată atât în sursa **A**, cât și în sursa **C**, utilizând câte o informație din fiecare sursă menționată. **7 puncte**

**3.** Scrieți o relație cauză-efect stabilită între două informații selectate din sursa **C**, precizând rolul fiecăreia dintre aceste informații (cauză, respectiv efect). **7puncte**

**4.** Formulați, pe baza sursei **B**, un punct de vedere referitor la regimul politic al Japoniei postbelice, susținându-l cu două informații selectate din sursa dată. **7 puncte.**

**5.** Prezentați alte două practici politice totalitare din România, în afara celor la care se referă sursele date**. 12 puncte**

**SUBIECTUL al II - lea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (50 de puncte)**

**Elaborați, în aproximativ 2 pagini, un eseu despre Uniunea Europeană având în vedere:**

(1) – prezentarea unei acțiuni desfășurate pentru constituirea unității europene

(2) – menționarea a două cauze și a unei consecințe ale implicării oamenilor politici vest-europeni în proiectul constituirii Uniunii Europene

(3) – prezentarea a două asemănări în evoluția economică a unor țări din Europa Occidentală din deceniul șapte al secolului XX.

(4) – prezentarea unei constante în desfășurarea faptelor istorice care au dus la crearea Europei Unite

(5) – argumentarea, prin două fapte istorice relevante, a unui punct de vedere referitor la acțiunile prin care se realizează tranziția de la statul totalitar la statul democratic la cumpăna secolulului XX

**Notă**:

Se punctează și utilizarea limbajului istoric adecvat, structurarea prezentării, evidențierea relației cauză-efect, argumentarea unui punct de vedere (prezentarea faptelor istorice relevante, utilizarea conectorilor care exprimă cauzalitatea și concluzie), respectarea succesiunii cronologice/logice a faptelor istorice și încadrarea eseului în limita de spațiu precizată.

**Barem de evaluare și notare**

* **Se punctează orice modalitate de rezolvare corectă a cerințelor.**
* **Nu se acordă fracțiuni de punct. Nu se acordă punctaje intermediare, altele decât cele precizate explicit în barem.**
* **Se acordă 10 puncte din oficiu, care se adaugă la Subiectul I. Nota finală se calculează prin împărțirea la 10 a punctajului total obținut pentru lucrare.**

**SUBIECTUL I\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (40 de puncte)**

1. **2 puncte** pentru precizarea evenimentului istoric din sursa C

Câte **2 puncte** pentru menționarea oricărei cauze și a oricărei consecințe a evenimentului precizat, selectate din din sursa B, respectiv C. **(2p X 3,5 = 7p)**

**2. 1 punct** pentrumenționarea unei practici totalitare prezentă atât în sursa **A**, cât și în sursa **C.**

**2 puncte** pentru prezentarea practicii politice totalitare prin evidențierea relației de cauzalitate și utilizarea unui exemplu / a unei caracteristici;

Câte **2 puncte** pentru selectarea și utilizarea unei informații din fiecare din sursele menționate, **A** și, respectiv, **C. (2p X 2= 4 p)**

**3. 7 puncte** pentru scrierea oricărei relații cauză-efect stabilită între două informații selectate din sursa C, precizând rolul fiecăreia dintre aceste informații (cauză, respectiv efect).

**4. 7 puncte** pentru formularea, pe baza sursei B, a oricărui punct de vedere referitor la regimul politic politic al Japoniei postbelice, susținut cu două informații selectate din sursa dată împărțite astfel:

**3 puncte** pentru exprimarea oricărui punct de vedere referitor la regimul politic politic al Japoniei postbelice

**2 puncte** pentru susținerea punctului de vedere exprimat cu două informații selectate din sursda dată **(2p X2 = 4p)**

**5.** Câte **2 puncte** pentru menționarea oricăror alte două fapte istorice, ce constituie practici politice totalitare în afara celor la care se referă sursele date. **(2p X2 = 4p)**

Câte **4 puncte** pentru prezentarea fiecărui fapt istoric menționat prin evidențierea relației de cauzalitatre și utilizarea unui exemplu/ a unei caracteristici **(2p X4 = 8p)**

Câte **1 punct** pentru utilizarea doar a unui exemplu/ a unei caracteristici referitoare la faptele istorice menționate.

**SUBIECTUL II\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (50 de puncte)**

**Informația istorică – 40 puncte distribuite astfel:**

1. - Câte **2 puncte** pentru menționarea oricărei acțiuni desfășurate pentru constituirea unității europene

Câte **3 puncte** pentru prezentarea oricărei acțiuni menționate, prin evidențierea relației de cauzalitate și utilizarea unui exemplu / a unei caracteristici

Câte **1 punct** pentru utilizarea doar a unui exemplu / a unei caracteristici referitoare al acțiunea menționată.

1. - Câte **3 puncte** pentru menționarea oricăror două cauze a implicării oamenilor politici vest-europeni în proiectul constituirii Uniunii Europene: **(3p X 2 = 6p)**

**2 puncte** pentru menționarea a oricărei consecințe a implicării oamenilor politici vest-europeni în proiectul constituirii Uniunii Europene

1. – Câte **2 puncte** pentru menționarea oricăror două asemănări în evoluția economică a unor țări din Europa Occidentală din deceniul șapte al secolului XX **(2p X 2 = 4p)**

Câte **3 puncte** pentru prezentarea fiecărei asemănări manționate, prin evidențierea relației de cauzalitate și utilizarea unui exemplu / a unei caracterisitici **(3p X 2 = 6p)**

Câte **1 punct** pentru utilizarea doar a unui exemplu / a unei caracterisitici referitoare la asemănările menționate

1. – Câte **2 puncte** pentru menționarea unei constante în desfășurarea faptelor istorice care au condus la crearea Europei Unite

Câte **5 puncte** pentru prezentarea unei constante în desfășurarea faptelor istorice care au condus la crearea Europei Unite, prin evidențierea relației de cauzalitate și utilizarea unui exemplu / a unei caracterisitici

Câte **1 punct** pentru utilizarea doar a unui exemplu / a unei caracterisitici referitoare la constanta menționată

(5) – **10 puncte** pentru argumentarea oricărui punct de vedere referitor la acțiunile prin care se realizează tranziția de la statului totalitar la statul democratic la cumpăna secolului XX, prin prezentarea a două fapte istorice relevante și utilizarea conectorilor care exprimă cauzalitatea (deoarece, așadar, pentru că etc.) și concluzia (așadar, ca urmare etc.)

**4 puncte** pentru argumentarea oricărui punct de vedere referitor la acțiunile prin care se realizează tranziția de la statului totalitar la statul democratic la cumpăna secolului XX, prin prezentarea doar a unui fapt istoric relevant și utilizarea conectorilor care exprimă cauzalitatea (deoarece, așadar, pentru că etc.) și concluzia (așadar, ca urmare etc.).

**Ordonarea și exprimarea ideilor menționate – 10 puncte distribuite astfel:**

* **2 puncte** pentru structurarea textului (introducere – cuprins – concluzie);

**1 punct** pentru introducere – cuprins / cuprins – concluzie;

* **3 puncte** pentru evidențierea relației cauză-efect, astfel încât analiza să probeze înțelegerea procesului istoric;

**1 punct** pentru prezența parțială a relației cauză-efect;

* 2 puncte pentru respectarea succesiunii cronologice / logice a faptelor istorice;

**1 punct** pentru respectarea parțială a succesiunii cronologice / logice a faptelor istorice;

* **2 puncte** pentru utilizarea limbajului istoric;

**1 punct** pentru utilizarea parțială a limbajului istoric;

* **1 punct** pentru respectarea limitei de spațiu.